Ngohe Aromatawai: Tākina te kawa

Paerewa Paetae Tikanga ā-Iwi 91731: Te whakapuaki whakaaro mō ngā tikanga, te kawa rānei, i tētahi ritenga Māori o mua

**Aronga:** Tikanga ā-Iwi 1.6C v1

**Whiwhinga:** 4

**Te Horopaki**

Hei tēnei aromatawai ka rangahau koe i tētahi tikanga takitaki karakia kua roa nei e whakahaeretia ana ki tō takiwā.

Ka whakatutuki i te aromatawai nei i te kura, i te kāinga hoki. Kei a kōrua ko tō kaiako te tikanga ka pēwhea nei tō whakaputa i tēnei rangahautanga.

Ka aromatawaitia tō kaha ki te whakapuaki whakaaro hei whakamarama i taua tikanga takitaki karakia me ngā take e pērā ai.

**Hei Mahi**

Tautohua tētahi tikanga takitaki karakia hei rangahautanga māu. Me kōrero rā anō koe ki tō kaiako e tatū ai.

Whakaemiemitia ngā kōrero me ngā mōhiohio mō taua tikanga takitaki karakia me ngā take e pērā ana taua tikanga takitaki karakia. He pai hoki kia uia tētahi tangata, ētahi tāngata rānei, e piri ana ki taua tikanga takitaki karakia hei taunakitanga mō taua tikanga.

Tātarihia ngā taipitopito mōhiohio hei whakamārama i te pūtaketanga o taua tikanga, ngā whakaritenga me ngā take e pērā ana.

Horahia ki tētahi pūrongo, takitaki rānei hei kōrero takatū, hopukina rānei hei whitiata.

**Taunakitanga:** **Tikanga ā-Iwi 91731 Tākina te Kawa**

|  |  |  |
| --- | --- | --- |
| **Taunakitanga mō te Paetae**  | **Taunakitanga mō te Kaiaka**  | **Taunakitanga mō te Kairangi**  |
| Ka tautohu i ngā tikanga, te kawa rānei, i tētahi ritenga Māori me ngā take i pērā ai. *Hei tauira:**Kua tautohu i ngā karakia Paimārire, ngā owhaowha, te kara o te atatū, te ata me te ahiahi. Ka tautohu i ngā tikanga o ēnei karakia ki aua tāngata e takitaki ana.* | Ka whakaahua i ngā tikanga, te kawa rānei i tētahi ritenga Māori me ngā take i pērā ai. *Hei tauira:* *Kua whakaahua i ngā karakia Paimārire, ngā owhaowha, te kara o te atatū, te ata me te ahiahi. Ka whakaahua i ngā tikanga o ēnei karakia ki aua tāngata e takitaki ana.* | Ka whakamārama i ngā tikanga, te kawa rānei i tētahi ritenga Māori me ngā take i pērā ai. *Hei tauira:* *Kua whakamārama i nga karakia Paimārire, ngā owhaowha, te kara o te atatū, te ata me te ahiahi. Ka whakamārama i ngā tikanga o ēnei karakia ki aua tāngata e takitaki ana.* |